
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 14/434 кв.м идеални части от УПИ ХІV-790 в кв.67, целият с площ 434 кв.м по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх. №94-01-11280/2/18.12.2024г.  от И. Д. Д., с искане за прекратяване на съсобственост в урегулиран поземлен имот (УПИ) ХІV-790 в кв. 67 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 14/434 кв.м ид. ч. от УПИ ХІV-790 в кв. 67, целият с площ 434 кв.м по плана на кв. Банево, гр. Бургас, отреден „за жилищно строителство“, при граници: север - УПИ ХVІ-743; изток - УПИ ХІІ-789; юг - УПИ ХІІІ-791; запад - улица, отразен в КК на гр. Бургас, като ПИ с идентификатор 07079.705.790 и площ 427 кв.м, за които има съставен Акт №10368/20.12.2023г. за частна общинска собственост.

И. Д. Д. притежава 416/427 кв.м ид.ч. от цитирания имот, за които е представен нотариален акт №200, том ІІ, рег. №6368, дело №302/22.12.2023г. на Нотариус при БРС. 

За посочения имот са издадени скица № 15-345910-04.04.2024г. от СГКК-гр. Бургас и комбинирана скица-извадка с удостоверение с рег.№94-01-35378/3/15.12.2023г. от Община Бургас.

Видно от посоченото по-горе удостоверение, 14 кв.м са придадени към УПИ откъм улица по предходен план от 1969г. на населеното място и са общинска собственост. Разликата от 7 кв.м между площта на УПИ - 434 кв.м и ПИ – 427 кв.м е от несъответствието в западната им граница. Останалите 4 кв.м ид. части от УПИ до пълната площ на имота не са общинска собственост.

Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 14/434 кв.м ид. ч. от УПИ ХІV-790 в кв.67 по плана на кв. Банево, гр. Бургас, на оценител, вписан в регистъра на независимите оценители, определена в размер на 1630 лв. (хиляда шестстотин и тридесет лева), без ДДС.
Данъчната оценка на имота, предмет на продажба е 311,20 лв. (триста и единадесет лева и двадесет стотинки).

Имотът е включен в Програмата за управление и разпореждане с общинската собственост на Община Бургас за 2025г., приета с Решение по т. 3 от проведеното на 20.05.2025г. заседание на Общински съвет – Бургас (Протокол №24) по реда на чл. 8, ал. 9 от ЗОС, в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 24.06.2025г. на Комисия, назначена с моя Заповед № 3903/22.11.2024г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между ОБЩИНА БУРГАС и И. Д. Д. с ЕГН *** и постоянен адрес: гр. Бургас,  , чрез продажба на недвижим имот, актуван с Акт №10368/20.12.2023г. за частна общинска собственост, представляващ 14/434 (четиринадесет от четиристотин тридесет и четири) кв.м идеални части от урегулиран поземлен имот (УПИ) ХІV-790 (четиринадесет римско за имот планоснимачен номер седемстотин и деветдесет), целият с площ 434 (четиристотин тридесет и четири) кв.м в кв. 67 (шестдесет и седем) по плана на кв. Банево, гр. Бургас, отреден "за жилищно строителство", при граници на целия имот: север - УПИ ХVІ-743; изток - УПИ ХІІ-789; юг - УПИ ХІІІ-791; запад - улица, отразен като поземлен имот (ПИ) с идентификатор 07079.705.790 (нула седем нула седем девет точка седем нула пет точка седем девет нула), целият с площ 427 (четиристотин двадесет и седем) кв.м в Кадастралната карта и кадастралните регистри на гр. Бургас, при съседи: 07079.705.791, 07079.705.789, 07079.705.787, 07079.705.4025, за сумата от 1630 лв. (хиляда шестстотин и тридесет лева), без ДДС.
Приложение: Заявление с вх. №94-01-11280/2/18.12.2024г. в Община Бургас; Акт №10368/20.12.2023г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; удостоверение рег.№94-01-35378/3/15.12.2023г.  на дирекция УТ при Община Бургас; нотариален акт №200, том ІІ, рег. №6368, дело №302/22.12.2023г. на Нотариус при БРС; Протокол от 24.06.2025г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА – ГРУДОВА, Гл. юрисконсулт в дирекция УОС
Изготвил: 
инж. Райна Димова, Ст. експерт в дирекция УОС









